শাবনূর
শাবনূর ১৯৭৯ সালের ১৭ ডিসেম্বর বাংলাদেশের যশোর জেলার শার্শা উপজেলার নাভারণে জন্মগ্রহণ করেন। পারিবারিক ভাবে তার নাম রাখা হয় কাজী শারমিন নাহিদ "নুপুর"। পরে স্বনামধন্য নির্মাতা এবং তার মেনটর এহতেশাম তার নাম রাখেন শাবনূর। শাবনূর শব্দের অর্থ রাতের আলো। শাবনূরের পিতার নাম শাহজাহান চৌধুরী। তিন ভাই বোনের মধ্যে সবচেয়ে বড় তিনি। বোন ঝুমুর এবং ভাই তমাল দুজনেই নিজ নিজ পরিবারসহ অস্ট্রেলিয়া প্রবাসী।
অঞ্জনা (বাংলাদেশী অভিনেত্রী)
অঞ্জনা (পর্দা নাম: অঞ্জনা সাহা, জন্ম ২৭ জুন ১৯৬৫) হলেন একজন বাংলাদেশী চলচ্চিত্র অভিনেত্রী। চলচ্চিত্র জগতে আসার আগে তিনি একজন নামী নৃত্যশিল্পী ছিলেন। তার অভিনীত প্রথম চলচ্চিত্র "সেতু" (১৯৭৬), কিন্তু তার পর্দায় অভিষেক হয় "দস্যু বনহুর" (১৯৭৬) চলচ্চিত্র দিয়ে। তার অভিনীত মোট মুক্তিপ্রাপ্ত চলচ্চিত্রের সংখ্যা প্রায় ৩ শতাধিক । তার অভিনীত উল্লেখযোগ্য চলচ্চিত্রগুলো হল "অশিক্ষিত" (১৯৭৮), "রূপালী সৈকতে" (১৯৭৯), "মোহনা" (১৯৮২), "পরিণীতা" (১৯৮৬), "রাম রহিম জন" (১৯৮৯)। "পরিণীতা" চলচ্চিত্রে ললিতা চরিত্রে অভিনয়ের জন্য ১১তম জাতীয় চলচ্চিত্র পুরস্কারে শ্রেষ্ঠ অভিনেত্রীর পুরস্কার লাভ করেন। এছাড়া তিনি "পরিণীতা" ও "রাম রহিম জন" ছবির জন্য দুইবার বাচসাস পুরস্কার লাভ করেন।